Kleopatra tximeleta

Kleopatra tximeleta (Gonepteryx cleopatra) Pieridae familiako lepidoptera mota bat da, jatorrian Linnaeus-ek Papilio cleopatra izenarekin deskribatu zuena 1767an, Aljerian. 

 Deskribapena 
Gainaldea hori kolore bizikoa, laranja koloreko hedapen zabala arren aurreko hegaletan. Emeen kolorea margulagoa da, baina, era berean, halako laranja koloreko tonua agertzen dute. Azpialdea horixka, nahiz laranja koloreko tonuak ere sumatzen diren bi sexuetan.

 Biologia 
thumb
Gonepteryx rhamni-renean bezala, imagoak uztail aldean agertzen dira eta hegan jarraitzen dute ondoko urteko maiatz-ekain arte. Neguko egun beroetan ikus daiteke, baina batez ere udaberrian.

 Landare elikagarriak 
Rhamnus espezie batzuk, hala nola karraskila (R. alaternus), hesilaharra (R. cathartica) edo ena arrunta (R. Iycioides).

 Habitata 
Mediterranear landarediko eremuetarako joera du, G. rhamnik baino askoz gehiago. Kostaldetik 1000 metro inguruko garaieraraino aurki daiteke.

 Banaketa eremua 
Iberiar penintsula osoan eta Euskal Herrian ageri da. Afrikako ipar-mendebaldetik, Europako hegoaldean zehar, Ekialde Hurbileraino hedatzen da.

 Kontserbazioa 
Gaur egun ez du arrisku berezirik.

 Nola ezagutu 
Arrek itxura guztiz berezia dute, hegaldian ere nabarmendu daitekeena. Emeak G. ramni-renen oso antzekoak dira. Hala ere, maiz aski halako laranja koloreko tonua agertzen dute gainaldean eta laranja koloreko zerrenda lauso bat aurreko hegalen azpialdean. Gainera, aurreko hegalen  muturra ez da hain zorrotza.

 Azpiespezieak 
Honako hamar azpiespezie hauek daude:

 G. c. cleopatra (Linnaeus, 1767) – Ipar Afrika, Portugal, Espainia, Sizilia.
 G. c. balearica Bubacek, 1920 – Balearrak.
 G. c. petronella De Freina, 1977 – Eivissa.
 G. c. italica (Gerhardt, 1882) – Italia, Frantzia, Korsika, Sardinia.
 G. c. dalmatica Verity, 1908 – Dalmaziako kostaldea, Balkanetako mendebaldea.
 G. C. citrina Sheljuzhko, 1925 – Greziako hegoaldea.
 G. C. insularis Verity, 1909 – Kreta.
 G. c. fiorii Turati & Fiori, 1930 – Rodas.
 G. c. taurica (Staudinger, 1881) – Anatolia, Siria, Jordania, Israel, Zipre.
 G. c. palmata Turati, 1921 – Zirenaika, Libia.

 Galeria 

 Erreferentziak 

 Kanpo estekak  

Kategoria:Lepidoptera